ด่วน Bitkub อาจถอด LUNA ออกจากกระดานเทรด
ด่วน Bitkub อาจถอด LUNA ออกจากกระดานเทรด 
10 มิ.ย. 2565

ด่วน Bitkub อาจถอด LUNA ออกจากกระดานเทรด
เมื่อไม่กี่นาทีที่ผ่านมา บริษัท บิทคับ ออนไลน์ จำกัด หรือ บิทคับ ได้ออกประกาศเตือนนักลงทุนให้เพิ่มความระมัดระวังในการซื้อขายเหรียญ LUNA บน Bitkub และกำลังพิจารณาคุณสมบัติการให้บริการในศูนย์ซื้อขายสินทรัพย์
เนื่องจากปัจจัยพื้นฐานของเหรียญ Terra Classic หรือเหรียญ LUNA เดิม มีการเปลี่ยนแปลงอย่างมีนัยสำคัญ เช่น
- จำนวน Supply เหรียญที่เพิ่มขึ้นอย่างรวดเร็ว จนส่งผลให้ราคาลดลงอย่างมาก
- การย้ายระบบนิเวศของเหรียญ LUNA เดิม ไปยังระบบนิเวศใหม่ที่มีชื่อว่า Terra 2.0
การเปลี่ยนแปลงเหล่านี้ทำให้ปัจจัยพื้นฐานของเหรียญ LUNA มีความไม่ชัดเจน 
ไม่ว่าจะเป็นประโยชน์ในการใช้งานเหรียญ หรือแผนการพัฒนาในระยะยาว
รวมไปถึงความไม่แน่นอนต่าง ๆ ของผู้ก่อตั้ง Terra ที่กำลังถูกสอบสวนจากหน่วยงานของประเทศเกาหลีใต้
นอกจากนั้น Bitkub ก็ได้หมายเหตุไว้ว่า หากราคาเหรียญ LUNA ลงมาต่ำกว่า 0.0001 บาท (ปัจจุบันซื้อขายกันอยู่ที่ 0.0026 บาท) ซึ่งเป็นราคาต่ำสุดที่ระบบซื้อขายสามารถรองรับได้ Bitkub ก็จะทำการระงับการซื้อขายเหรียญชั่วคราว และจะให้ทำรายการถอนเหรียญ LUNA ได้เท่านั้น
ตอนนี้ใครยังถือเหรียญ LUNA ก็ควรติดตามข้อมูลด้วยความระมัดระวัง เพราะ Bitkub ได้ออกมาประกาศเตือนแล้วว่ากำลังพิจารณาคุณสมบัติของเหรียญ LUNA ว่าจะให้อยู่ในศูนย์ซื้อขายหรือไม่
ซึ่งถ้า Bitkub มองว่าเหรียญ LUNA ไม่ผ่านเกณฑ์คุณสมบัติ ก็มีสิทธิ์ที่จะถูกถอดออกจากกระดานเทรด นั่นเอง..
╔═══════════╗
Blockdit เป็นแพลตฟอร์ม สำหรับนักอ่าน และนักเขียน
ที่มีผู้ใช้งาน 2 ล้านคน ลองใช้แพลตฟอร์มนี้เพื่อได้ไอเดียใหม่ๆ
แล้วอาจพบว่าสังคมนี้เหมาะกับคนเช่นคุณ
Blockdit. Ideas Happen. 
╚═══════════╝
ติดตามลงทุนแมนได้ที่
Website - 
Blockdit - 
Facebook - 
Twitter - 
Instagram - 
Line - 
YouTube - 
TikTok - 
Spotify - 
Apple Podcasts - 
Soundcloud - 
Reference
-